6. ΒΑΣΙΛΙΚΟΝ ΔΙΑΤΑΓΜΑ της 25 Σεπτ./8 Οκτ. 1957 (ΦΕΚ Α΄ 200)  (Διόρθ. Ημαρτ. ΦΕΚ Α΄ 220/31.10.57)  Περί τρόπου εισόδου εις τα μόνιμα στελέχη υπαξιωματικών ειδικοτήτων τινών της Βασιλικής Αεροπορίας. Έχοντες υπ’ όψη: α)Το άρθρ. 2 παρ. 4 του Νόμ. 3644/1956 «περί καθορισμού των οργανικών θέσεων των μονίμων Αξιωματικών και Υπαξιωματικών της Βασ. Αεροπορίας», β)τα άρθρ. 1 και 3 του από 6/25.2.1953 Β.Δ/τος «περί καθορισμού Κλάδων, κατηγοριών και ειδικοτήτων του μονίμου προσωπικού της Βασ. Αεροπορίας και περί τρόπου εισόδου εις τα μόνιμα στελέχη εκάστου Κλάδου, κατηγορίας και ειδικότητος», γ)την κατ’άρθρ. 2 παρ. 3 και 4 του Νόμ. 3644/1956 εκδοθείσαν υπ’αριθ. 30028/1957 κοινήν απόφασιν των επί των Οικονομικών και Εθνικής Αμύνης Υπουργών «περί θεσπίσεως νέων ειδικοτήτων μονίμων Υπαξιωματικών Ε.Β.Α. και κατανομής των οργανικών θέσεων κατά κλάδους, κατηγορίας και ειδικότητας μονίμων Υπαξιωματικών», δ)την υπ’αριθ. Ε.Π. 31114/57 αποφ. Υ.ΕΘ.Α. «περί αναθέσεως αρμοδιοτήτων εις ΥΦ.ΕΘ.Α.», ε)την υπ’αριθ. 109/1957 απόφασιν του Ανωτάτου Συμβουλίου Αεροπορίας, ς)την υπ’αριθ. 490/1957 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Αμύνης Υφυπουργού, αποφασίζομεν και διατάσσομεν: Άρθρ.1.-Ο τρόπος εισόδου εις τα μόνιμα στελέχη Υπαξιωματικών της Βασ. Αεροπορίας, των θεσπισθεισών νέων ειδικοτήτων: Ι.Εν τω Κλάδω Ιπταμένων. α)Ναυτίλων. β)Ασυρματιστών αέρος. ΙΙ.Εν τω Κλάδω Τεχνικών. γ)Μηχανικών Μεταφορικών Μέσων και Μηχανημάτων. δ)Μηχανικών Τηλεπικοινωνιών. ε)Μηχανικών Ραντάρ. ς)Συντηρητών Εγκαταστάσεων. ΙΙΙ.Εν τω Κλάδω Διοικητικών. ζ)Πληροφοριών. η)Ταμιακών. ΙV.Εν τη Κλάδω Αμύνης Αεροδρομίων. θ)Ελεγκτών Αναχαιτήσεως. καθορίζεται εν τοις επομένοις άρθροις.     38.Β.γ.5-6 Ειδικότητες και τρόπος εισόδου στελεχών   159 Α΄.Κλάδος Ιπταμένων Υπαξιωματικών Ειδικότης Ναυτίλων Άρθρ.2.-1.Ο τρόπος εισόδου εις τα μόνιμα στελέχη Υπαξιωματικών της ειδικότητος Ναυτίλων ορίζεται ο αυτός ως προβλέπεται υπό των ισχυουσών διατάξεων του από 6/25.2.53 Δ/τος «περί τρόπου εισόδου εις τα μόνιμα στελέχη κλπ.» δια την αντικαθιστωμένην από της ισχύος του παρόντος ειδικότητα Ναυτίλων-Βομβαρδιστών (Ν/Β). 2.Κατά την πρώτην εφαρμογήν του παρόντος αι οργανικαί θέσεις εν τη ειδικότητι Ναυτίλων πληρούνται δια μετατάξεως απάντων των μονίμων υπαξιωματικών Ναυτίλων-Βομβαρδιστών, ενεργουμένης δι’ αποφάσεως του επί της Εθνικής Αμύνης Υπουργού. Ειδικότητος Ασυρματιστών Αέρος Άρθρ.3.-1.Ο τρόπος εισόδου εις τα μόνιμα στελέχη υπαξιωματικών της ειδικότητος Ασυρματιστών αέρος ορίζεται ο αυτός ως προβλέπεται υπό των ισχυουσών διατάξεων του από 6/25.2.53 Δ/τος «περί τρόπου εισόδου εις τα μόνιμα στελέχη κλπ.» δια την αντικαθιστωμένην από της ισχύος του παρόντος ειδικότητα Ασυρματιστών- Πολυβολητών Αέρος (Α/Τ-Π/Λ). 2.Κατά την πρώτην εφαρμογήν του παρόντος, αι οργανικαί θέσεις εν τη ειδικότητι Ασυρματιστών Αέρος πληρούνται δια μετατάξεως απάντων των μονίμων Υπαξιωματικών Ασυρματιστών - Πολυβολητών Αέρος (Α/Τ-Π/Λ), ενεργουμένης δι’ αποφάσεως του επί της Εθνικής Αμύνης Υπουργού. Β΄.Κλάδος Τεχνικών Υπαξιωματικών Ειδικότης μηχανικών μεταφορικών μέσων και μηχανημάτων Άρθρ.4.-1.Ο τρόπος εισόδου εις την ειδικότητα ταύτην ορίζεται: α)Δια κατατάξεως αποφοίτων των Σχολής τεχνικών υπαξιωματικών Αεροπορίας (Σ.Τ.Υ.Α.) με τον βαθμόν του Σμηνίου. β)Δια μετατάξεως μονίμων υπαξιωματικών ειδικότητος μηχανοσυνθέτου και μέχρι του βαθμού του Επισμηνίου. Η τοιαύτη μετάταξις ενεργείται δι’ αποφάσεως του επί της Εθνικής Αμύνης Υπουργού, κατόπιν σχετικής αποφάσεως του Α.Σ.Α., εκδιδομένης αυτεπαγγέλτως και βάσει των αναγκών της Υπηρεσίας. Η σειρά αρχαιότητος τούτων κανονίζεται βάσει της ημερομηνίας προαγωγής των εις τον κα-   τεχόμενον βαθμόν, εν περιπτώσει δε ταυτοχρόνου προαγωγής βάσει της προϋφισταμένης εν τη επετηρίδι μεταξύ των αρχαιότητος. 2.Κατά την πρώτην εφαρμογήν του παρόντος, αι κεναί οργανικαί θέσεις εν τη ειδικότητι ταύτη πληρούνται δια μετατάξεως, αποφάσει του Υπ.Ε.Α. και κατόπιν αποφάσεως του Α.Σ.Α., των ταξινομηθέντων εις την ειδικότητα μηχανικού μεταφορικών μέσων και μηχανημάτων μονίμων υπαξιωματικών ειδικότητος μηχανοσυνθέτου, κατ’ εφαρμογήν του εν ισχύϊ κανονισμού ταξινομήσεως οπλιτών Ε.Β.Α. Ειδικότης Μηχανικών Τηλεπικοινωνιών Άρθρ.5.-1.Ο τρόπος εισόδου εις την ειδικότητα ταύτην ορίζεται δια κατατάξεως αποφοίτων της Σχολής τεχνικών υπαξιωματικών Αεροπορίας (Σ.Τ.Υ.Α.) ή ετέρας παραγωγικής Σχολής, ιδρυθησομένης κατά τας κειμένας διατάξεις με τον βαθμόν του Σμηνίου. 2.Κατά την πρώτην εφαρμογήν του παρόντος, αι κεναί οργανικαί θέσεις εν τη ειδικότητι ταύτη πληρούνται δια μετατάξεως, αποφάσει του Υπ. Εθν. Αμύνης και κατόπιν αποφάσεως του Α.Σ.Α. των ταξινομηθέντων εις την ειδικότητα μηχανικού τηλεπικοινωνιών μονίμων Υπαξιωματικών ειδικότητος Α/Τ Μηχ. Α/Τ κατ’ εφαρμογήν του εν ισχύϊ Κανονισμού ταξινομήσεως οπλιτών Ε.Β.Α. Ειδικότης μηχανικών Ραντάρ Άρθρ.6.-1.Ο τρόπος εισόδου εις την ειδικότητα ταύτην ορίζεται δια κατατάξεως αποφοίτων της Σχολής τεχνικών υπαξιωματικών Αεροπορίας (Σ.Τ.Υ.Α.) ή ετέρας παραγωγικής Σχολής, ιδρυθησομένης κατά τας κειμένας διατάξεις, με τον βαθμόν του Σμηνίου. 2.Κατά την πρώτην εφαρμογήν του παρόντος, αι κεναί οργανικαί θέσεις εν τη ειδικότητι ταύτη πληρούνται δια μετατάξεως, αποφάσει του Υπ.Ε.Α. και κατόπιν αποφάσεως του Α.Σ.Α. των ταξινομηθέντων εις την ειδικότητα μηχανικών Ραντάρ μονίμων υπαξιωματικών ειδικότητος Α/Τ Μηχ. Α/Τ, κατ’ εφαρμογήν του εν ισχύϊ Κανονισμού ταξινομήσεως οπλιτών Ε.Β.Α. Ειδικότης συντηρητών εγκαταστάσεων Άρθρ.7.-1.Ο τρόπος εισόδου εν τη ειδικότητι ταύτη ορίζεται: α)Δια κατατάξεως αποφοίτων της Σχολής τεχνικών υπαξιωματικών Αεροπορίας (Σ.Τ.Υ.Α.) με τον βαθμόν του Σμηνίου. β)Δια μετατάξεως μονίμων υπαξιωματικών ειδικοτήτων του Κλάδου Τεχνικών μέχρι και του βαθμού του Επισμηνίου. Η τοιαύτη μετάταξις ενεργείται δι’ αποφάσε-ως του επί της Εθνικής Αμύνης Υπουργού, κατόπιν σχετικής αποφάσεως του Α.Σ.Α., εκ-  Σελ. 135 Ειδικότητες και τρόπος εισόδου στελεχών 38.Β.γ.5-6   160 διδομένης αυτεπαγγέλτως και βάσει των αναγκών της Υπηρεσίας. 2.Κατά την πρώτην εφαρμογήν του παρόντος και αποφάσει του Α.Σ.Α., αι κεναί οργανικαί θέσεις, εν τη άνω ειδικότητι, πληρούνται: α)Δια μετατάξεως μονίμων υπαξιωματικών ετέρων ειδικοτήτων εδάφους, εφ’ όσον κέκτηνται πτυχίον Κέντρου συντηρήσεως εγκαταστάσεων ή εχρησιμοποιήθησαν αποδοτικώς εις τοιαύτα καθήκοντα επί 2 τουλάχιστον έτη και β)δια μονιμοποιήσεως υπηρετούντων εφέδρων Υπαξ/κών ειδικοτήτων εδάφους με τον ον φέρουσι βαθμόν, τη αιτήσει των και εφ’ όσον εχρησιμοποιήθησαν αποδοτικώς επί δύο τουλάχιστον έτη εις καθήκοντα συντηρήσεως ή γενικά συνεργεία μονάδων. Η σειρά αρχαιότητος των, βάσει του παρόντος άρθρου, μετατασσομένων κανονίζεται βάσει της ημερομηνίας προαγωγής εις τον κατεχόμενον βαθμόν, εν περιπτώσει δε ταυτοχρόνου προαγωγής εκ της προϋφισταμένης εν τη επετηρίδι αρχαιότητος μεταξύ των, εφ’ όσον όμως οι μετατασσόμενοι προέρχονται εκ διαφόρων ειδικοτήτων και τυγχάνουσι ομοιόβαθμοι με την αυτήν ημερομηνίαν τελευταίας προαγωγής, η μεταξύ των σειρά αρχαιότητος καθορίζεται υπό του Α.Σ.Α. Γ΄.Κλάδος Διοικητικών Υπαξιωματικών  Ειδικότης πληροφοριών Άρθρ.8.-Ο τρόπος εισόδου εις την ειδικότητα ταύτην ορίζεται: α)Δια κατατάξεως, αποφοίτων της Σχολής υπαξιωματικών Διοικητικών (Σ.Υ.Δ.) Τμήμα πληροφοριών, με τον βαθμόν του Σμηνίου. β)Δια μονιμοποιήσεως κατ’ έτος, με τον βαθμόν του Σμηνίου, αριθμού εφέδρων ιπταμένων υπαξιωματικών αποφοίτων της Σ.Ι.Α. (Κ.Ε.Ε.Π.Α.), μετά συμπλήρωσιν 18μήνου ευδοκίμου υπηρεσίας από της αποφοιτήσεώς των εκ της Σχολής (Σ.Ι.Α.) και εφ’ όσον έχουσιν αποφοιτήσει επιτυχώς Κέντρου ή Σχολής Πληροφοριών, ημεδαπής ή αλλοδαπής. Η τοιαύτη μονιμοποίησις ενεργείται κατά τας εν ισχύϊ διατάξεις του άρθρ. 4 του από 6/25.2.53 Β.Δ/τος.       Σελ. 136 Ειδικότης Ταμιακών Άρθρ.9.-1.Ο τρόπος εισόδου εις την ειδικότητα ταύτην ορίζεται: α)Δια κατατάξεως αποφοίτων της Σχολής υπαξιωματικών Διοικητικών (Σ.Υ.Δ.) Τμήμα Ταμιακών, με τον βαθμόν του Σμηνίου. β)Δια μονιμοποιήσεως με τον βαθμόν του Σμηνίου υπηρετούντων εφέδρων υπαξιωματικών ταμιακών-οικονομικών αποφοίτων Γυμνασίου, εχόντων επιτυχώς αποφοιτήσει αντιστοίχου ουλαμού και Κέντρου. Η τοιαύτη μονιμοποίησις ενεργείται κατά τας εν ισχύϊ λοιπάς διατάξεις του άρθρ. 4 του από 6/25.2.53 Β.Δ/τος. 2.Η διάταξις του εδαφ. β΄ της προηγουμένης παραγράφου ισχύει επί τριετίαν από της δημοσιεύσεως του παρόντος Δ/τος. Δ΄.Κλάδος Αμύνης Αεροδρομίων  Ειδικότης Ελεγκτών Αναχαιτίσεως Άρθρ.10.-1.Ο τρόπος εισόδου εν τη ειδικότητι ταύτη ορίζεται: α)Δια κατατάξεως αποφοίτων της Σχολής τεχνικών υπαξιωματικών Αεροπορίας (Σ.Τ.Υ.Α.) με τον βαθμόν του Σμηνίου. β)Δια μονιμοποιήσεως κατ’ έτος, με τον βαθμόν του Σμηνίου, αριθμού εφέδρων ιπταμένων υπαξιωματικών αποφοίτων της Σ.Ι.Α. (Κ.Ε.Ε.Π.Α.), μετά συμπλήρωσιν 18μήνου ευδοκίμου υπηρεσίας από της αποφοιτήσεώς των εκ της Σχολής (Σ.Ι.Α.) και εφ’ όσον έχουσιν αποφοιτήσει επιτυχώς Κέντρου ή Σχολής ελέγχου αναχαιτίσεως, ημεδαπής ή αλλοδαπής. Η τοιαύτη μονιμοποίησις ενεργείται κατά τας ισχυούσας διατάξεις του άρθρ. 4 του από 6/25.2.53 Β.Δ/τος 2.Κατά την πρώτην εφαρμογήν του παρόντος, αι κεναί οργανικαί θέσεις εν τη ειδικότητι ταύτη πληρούνται δι’ εντάξεως απάντων των υπηρετούντων μονίμων υπαξιωματικών ελεγκτών αναχαιτήσεως. Άρθρ.11.-Εις τον αυτόν επί της Εθνικής Αμύνης Υφυπουργόν ανατίθεται η δημοσίευσις και εκτέλεσις του παρόντος Δ/τος.          38.Β.γ.5-6 Ειδικότητες και τρόπος εισόδου στελεχών   161

[Source: greek_legal_code_raptarchis | Tokens: 8556]